અમદાવાદના જીએમડીસી ગ્રાઉન્ડમાં પક્ષના ધારાસભ્યો અને કાર્યકર્તાને સંબોધતા રાહુલ ગાંધીએ કહ્યું કે, ગુજરાતના લોકો તેમના દિલમાં વસી ગયાં છે. તેમણે ચૂંટણીમાં હારનું કારણ જણાવતા કહ્યું કે, ‘જ્યારે કોંગ્રેસ એકસાથે ઊભી રહી જાય છે, તો તે હારતી નથી. ચૂંટણીમાં ભલે આપણી હાર થઈ હોય, પણ આપણે જીત્યા છીએ. આ વાસ્તવિકતા છે. આપણે જીત્યા, કારણ કે તેઓ ગુસ્સાથી લડ્યા અને તેમની પાસે સાધન હતાં, પોલીસ હતી, સત્તા હતી, જ્યારે આપણી પાસે સત્ય હતું. આપણે પ્રેમથી લડ્યા અને અમે બતાવી દીધું કે અમે જીતી શકીએ છીએ.’